તમને જણાવી દઈએ કે મધ્યપ્રદેશ ચૂંટણીમાં મતદારોને લલચાવવા માટે સોશિયલ મીડિયા મહત્વનું યોગદાન આપી શકે છે. એટલા માટે ભાજપ અને કોંગ્રેસ હાલમાં સોશિયલ મીડિયા પર પોતાની પકડ મજબૂત કરવામાં લાગી છે. ભાજપની રાજ્ય ઈન્ફોર્મેશન ટેકનોલોજી (આઈટી) સેલના ઈન્ચાર્જ શિવરાજ સિંહ દબીએ કહ્યુ હતુ કે પક્ષે 65,000 ‘સાઈબર યોદ્ધાઓ' ને તૈનાત કર્યા છે જ્યારે કોંગ્રેસે આની સામે લડાઈ માટે લગભગ 4,000 ‘રાજીવના સિપાહી' નામની એક ટીમને મેદાનમાં ઉતાર્યા છે. કોંગ્રેસ અને ભાજપનો દાવો છે કે સોશિયલ મીડિયાના માધ્યમથી તેઓ રાજયની ચૂંટણીમાં પોતાના પ્રતિયોગિઓની ગેરસમજ અને ખોટા પ્રચારને દૂર કરવાની કોશિશ કરશે.